Parlamentul ignoră avertismentul de infringement și adoptă legea care permite folosirea ariilor protejate și rezervațiilor naturale pentru lucrări de utilități publice.

Deși Ministerul Mediului a avertizat că România riscă o nouă procedură de infringement din partea Comisiei Europene, Camera Deputaților, ca for decizional al Parlamentului, a adoptat proiectul de lege care permite scoaterea definitivă și folosirea suprafețelor din zona ariilor protejate pentru proiecte de utilități publice, potrivit Profit.ro.

Deputații au introdus doar obligativitatea ”respectării legislației europene” și evaluării impactului asupra mediului în cazul sit-urilor Natura 2000. Polonia a fost dată deja în judecată de Comisia Europeană pentru că a dispus tăieri într-una din ultimele păduri virgine din Europa, și anume pădurea Bialowieza. Pădurile virgine sunt ecosistemele forestiere care nu sunt afectate semnificativ de intervenția omului.

Citește aici despre geneza proiectului de lege, susținut, paradoxal, inclusiv de parlamentari PNL.

Opinia Academiei Române pe acest subiect a contat prea puțin pentru parlamentari.